cyanic-selkie/wikianc huggingface dataset:
Paleozoik
Pregled
U kambriju, prije oko 540 miliona godina, na kopnu nije bilo nikakvog života, no zato su u moru živjele svakojake biljke te životinje mehkog tijela: mekušci, meduze, spužve. U to doba prva stvorenja s nogama sele se na morsko dno: trilobiti.
Podne-namaz
Početak namaza
Svaki namaz počinje početnim tekbirom, kada vjernik podiže ispružene ruke u predjelu između ramena i ušiju i izgovara riječi "Allahu ekber" ("Allah je najveći"). Jedan dio muslimanske uleme (učenjaka) smatra da postoji razlika između muškog i ženskog načina obavljanja namaza, pa preporučuje da muškarci dižu ruke u visini ušiju, a žene u visini ramena, dok drugi dio smatra da nema razlike između obavljanja namaza muškarca i žene nego preporučuju dizanje ruku u bilo koji položaj između ova dva, uključujući i njih.
Rekati
Na stajanju vjernik zauzima stojeći položaj s povezanim rukama u predjelu između prsa i pupka, i to tako da desnu ruku stavi preko lijeve. I ovdje postoji razlika u mišljenjima uleme gdje jedan dio smatra da žene trebaju držati ruke povezane na prsima, a muškarci u predjelu pupka, dok drugi dio ne pravi razliku između muškog i ženskog stajanja. Na početku vjernik može prvo proučiti neku dovu. Bosanskohercegovački muslimani tradicionalno najčešće uče Subhaneke. Ovo je moguće samo na prvom rekatu. Nakon toga obavezno je reći: "Utječem se Allahu od prokletog šejtana (đavola)" (ar. trans. "Eūzu billāhi mineš-šejtānir-radžīm"), ali također samo na prvom rekatu. Dalje se kaže: "U ime Allaha, Sveopćeg dobročinitelja, Milostivog, Samilosnog" (ar. trans. "Bismillāhir-rahmānir-rahīm"), pa se uči prva sura iz Kur'ana - Fatiha i nastavlja sa bar tri ajeta neke druge sure ili čitavom surom. Ovo se obavlja na prva dva stajanja. S obzirom da podne-namaz ima 4 rekata, to postoje 4 stajanja. Na druga dva stajanja vjernik uči samo Bismilllu i Fatihu.
Riga
Službeno je postala grad 1201. Podijeljena je na 6 administrativnih jedinica: Centar, Kurzeme, Ziemelju, Latgale, Vidzeme i Zemgale. Nalazi se na obali Baltičkog mora u južnom dijelu Riškog zaljeva na obalskoj visoravni Rigava. Povijesno središte Rige nalazi se na desnoj obali Zapadne Dvine (Daugave) oko 10 km od njenog ušća u more.
Foton
mini|desno|250px|Fotoni emitovani u koherentnom snopu pomoću lasera Fotoni su elementarne čestice   koje se mogu opisati kao elektromagnetni energetski paketi određene frekvencije. Primjer fotona je svjetlost, pored ostalih vidova elektromagnetnih talasa (radio zračenja, infra-crvenog zračenja, itd.). Fotoni imaju osobine zbog kojih se ova čestica smatra dijelom kao čestica, ali i kao talas, u nauci poznato kao dualitet čestice-talasa. Osobine zbog kojih se foton ponaša kao čestica su primjetljive u fotoelektričnom efektu, dok su osobine zbog kojih se smatra kao talas primjetne kroz difrakciju i interferiranje svjetla kroz otvor ili rupu. 1801. godine engleski naučnik Thomas Young dokazao je osobinu svjetlosti (fotona) da se ponaša poput talasa time što je, u principu, osvijetlio dupli otvor. Rezultat ovog eksperimenta su bile linije na pozadini na kojoj se vidjelo svjetlo koje je prošlo kroz otvor. Intenzitet svjetla je bio najveći u sredini i slabio je simetrično sa obje strane. Ovo je bio prvi dokaz da svjetlo ima osobine talasa.
Robert Enke
Smrt
Dana 10. novembra 2009. godine, u 32. godini života, Enke je počinio samoubistvo kada se bacio pod regionalni brzi voz na prijelazu pruge u Eilveseu, Neustadt am Rübenberge. Policija je potvrdila da je pronađeno oproštajno pismo, ali da neće objavljivati detalje iz istoga. Njeogva udovica Teresa otkrila je da je njen suprug patio od depresije proteklih šest godina, te da je posjećivao psihijatra.
Ikindija-namaz
Vrijeme ikindija-namaza
Ovaj namaz traje do početka zalaska sunca odnosno do pred nastupanje akšam-namaza. U vrijeme kada sunce zalazi zabranjeno je klanjati bilo kakav namaz. U slučaju da je vjernik propustio klanjati ovaj namaz u propisanom vremenu, ima mogućnost isti naklanjati (tzv. kazā).
Rekati
Uz izgovor tekbira vjernik se zatim spušta na tlo i čini sedždu. Sedžda je, kako je opisao Muhammed, sa 7 tačaka koje dodiruju tlo: čelo, nos, dva dlana, dva koljena i dvije noge. To je karakterističan položaj tijela u kojem vjernik klečeći dodiruje zemlju čelom i nosom. Muslimani smatraju da su u ovom položaju najbliži Allahu i da se u ovom položaju nijedna dova ne odbija, pa zato za vrijeme sedžde izgovaraju različite dove. U jednom rekatu postoje 2 sedžde, s pauzom između njih u sjedećem položaju.
S učinjenom drugom sedždom završen je jedan rekat. Sa završetkom prvog rekata ustaje se na drugi. Nakon završetka svaka dva rekata dolazi sjedenje.
Endoplazmatski retikulum
1 – Jedarce 2 – Jedro 3 – Ribosomi 4 – Vezikula 5 – Hrapavi endoplazmatski retikulum 6 – Golgijev aparat 7 – Mikrotubula 8 – Glatki endoplazmatski retikulum 9 – Mitohondrija 10 – Lizosom 11 – Citoplazma 12 – Mikrotijela 13 – Centriole]] Endoplazmatski retikulum je najšire zastupljena ćelijska, odnosno citoplazmatska, organela i predstavlja sistem membrana. U citoplazmi se nalaze u obliku relativno spljoštenih kesica ili razgranate mreže cjevčica. Membrane zatvaraju prostor koji se kontinuirano pruža duž mreže i povezuje se s prostorom između dvije jedarne membrane.
Glatki endoplazmatki retikulum
Glatki endoplazmatki retikulum (SER) ili nezrnsati (negranulirani) endoplazmatski retikulum ima funkcije u nekoliko metaboličkih procesa. Sintetizira lipide, fosfolipide i steroide. Ćelije koje luče ove proizvode, kao što su one u testisima, jajniku i lojnim žlijezdama imaju obilje glatkog endoplazmatskog retikuluma. Također obavlja metabolizam ugljikohidrata, detoksikaciju prirodnih produkata metabolizma, alkohola i lijekova, vezanje receptore na ćelijskim membranama proteina i metabolizam steroida. U mišićnim ćelijama, regulira koncentraciju kalcijskih iona. Glatki endoplazmatski retikulum nalazi se u različitim tipovima ćelija (i životinja i biljaka), a u svakoj ima različite funkcije. Glatki endoplazmatski retikulum sadrži enzim glukoza-6-fosfataza, koji pretvara glukoza-6-fosfat u glukozu, što je korak u glukogenezi. Povezan je s jedrovom ovojnicom, a sastoji se od tubula koje se nalaze u blizini ćelijske periferije. Ove cijevi ponekad se granaju,  formirajući  strukturu mrežastog izgleda. U nekim ćelijama, postoje proširena područja, kao što su kese u hrapavom endoplazmatskom  retikulumu. Mreža glatkog endoplazmatskog retikulum omogućava povećanu aktivnu površinu ili služi za pohranu ključnih enzima i njihovih proizvoda.
Sarkoplazmatski retikulum
thumb|left|250px|Vlakna [[Skeletni mišić|skeletnog mišića, sa sarkoplazmatskom mrežom (plava)]] Sarkoplazmatski retikulum (SR, od grčkog σάρξ - sarks = meso, meso), je glatki ER koji se nalazi u miocitima. Jedina strukturna razlika između ove organele i glatkog endoplazmatskog retikuluma je prisustvo mješovitih proteina koji su vezani za njihove membrane ili plivaju u okvirima njihovog lumena. Ova osnovna razlika je pokazatelj njihove funkcije: endoplazmatski retikulum sintetizira molekule, dok sarkoplazmatski pohranjuje ione kalcija i pumpa ih u sarkoplazmu kada je mišićno vlakano stimulirano. Nakon otpuštanja iz sarkoplazmatskog retikuluma, ioni kalcija ulaze  u interakciju s kontraktilnim proteinima koji koriste ATP za  skraćivanje  mišićnih vlakana. Sarkoplazmatski retikulum ima glavnu ulogu u spoju nadražaj-kontrakcija.
Klinički značaj
Odgovor nepresavijenih proteina (UPR) je ćelijski odgovor na stres koji je u vezi sa endoplazmatskim retikulumom. UPR se aktivira kao odgovor na gomilanje nepresavijenih ili pogrešno presavijenih proteina u lumenu endoplazmatskog retikuluma. Funkcije UPR za vraćanje normalnu funkciju ćelije zaustavljanjem translacije  proteina, dagradacijom  pogrešno presavijenih proteina i aktiviranjem signalnih puteva koji dovode do povećanja proizvodnje molekulske pratilaca koji su uključeni u presavijanje proteina. Održiva nadaktivacija UPP je upletena u prionske bolesti, kao i nekoliko drugih neurodegenerativnih bolesti, a inhibicija UPP mogla bi postati dio  tretmanA za ove bolesti.
Henrik IV, kralj Kastilje
Henrik IV (5. januar 1425 - 11. decembar 1474), prozvan Henrik Nesposobni, bio je kralj Kastilje. Tokom njegove vladavine ojačalo je plemstvo, a vlast postala manje centralizovana.
Okulodentodigitalna displazija
Znakovi i simptomi
Ljudi sa ODD sindromom često imaju karakterističan izgled. Vidljive karakteristike stanja uključuju:
Henrik IV, kralj Kastilje
Građanski sukobi
Sumnja u prijestolonasljedničinu zakonitost, kraljeva vladarska slabost i kraljičina nevjera bili su glavni razlozi za borbu oko nasljedstva nakon Henrikove smrti. Nakon dugotrajnih pregovora sa plemstvom, Henrik je pristao proglasiti infantu Izabelu, svoju polusestru, svojom prijestolonasljednicom. Jedini uslov koji joj je postavio bio je da joj on izabere muža, želeći planirati budućnost kastilje kroz politički povoljan brak. Izabela je, međutim, odbijala sve prosce koje joj je on predlagao, ali nije uspio ni u tom naumu.
Abidjan
Klima
Abidjan ima Tropsku monsunsku klimu po Köppenovoj klasifikaciji klime, sa dvije kišne sezone; dužom koja traje od maja do jula, i kraćom od septembra do novembra. Ali čak i u vrijeme dvije sušne sezone - ipak ima kiše, tako da uvijek ima jako puno vlage u zraku, prosječno iznad 80 %. Temperaturne oscilacije su male, tako da ima relativno konstantnu temperaturu od prosječnih 27 °C. Prosječno padne oko 1,847 mm kiše na godinu, od 13 mm u januaru do 561 mm u junu.
Obrazovanje
Abidjan je najznačajniji kulturni i obrazovni centar zemlje, sjedište Nacionalnog univerziteta, osnovanog 1958. godine koji se nalazi u distriktu Cocody na istoku grada. U gradu se nalazi i Nacionalna biblioteka, nekoliko poljoprivrednih i naučno istraživačkih instituta.
Koncentracijski logor Omarska
Logor su organizirali lokalne vlasti, nakon nasilnog preuzimanja vlasti, od strane Srpske demokratske stranke, u općini tokom mjeseca maja 1992. godine. Organizirana je sistematska kampanja zatvaranja i protjerivanja nesrpskog stanovništva prijedorske regije, a njihova imovina je pljačkana i uništavana.
Chris Paul
Christopher Emmanuel "Chris" Paul američki je košarkaš, koji igra u NBA ligi za Los Angeles Clipperse. Visok je 183 cm i igra na poziciji plejmejkera.
NBA karijera
Na NBA draftu 2005. izabrali su ga New Orleans Hornetsi kao 4. pik. U prvoj sezoni predvodio je novajlije po broju postignutih poena, asistencija, ukradenih lopti i minuta provedenih na terenu, što mu je donijelo nagradu za novajliju godine.
Sučani
Sučani su naseljeno mjesto u općini Šekovići, Bosna i Hercegovina.
Ivan II, kralj Kastilje
Ivan II (6. mart 1405 - 20. juli 1454) vladao je kralj Kastilje od 1406. do 1454. Bio je sin kastiljskog kralja Henrika III i Katarine Lankasterske, koja je bila praunuka engleskog kralja Eduarda III i unuka kastiljskog kralja Petra.
Akšam-namaz
Vrijeme akšam-namaza
Vrijeme akšam-namaza različito se tumači u različitim islamskim pravcima. Tačnije, svi islamski učenjaci saglasni su u vremenu početka akšam-namaza i smatraju da je to vrijeme kada sunce potpuno nestane sa horizonta, ali se razilaze u vremenu kraja namaza.
Danski jezik
Karakteristike
Sa istorijskog stanovišta, danski je dijalekt zajedničkog Nordijskog jezika, koji je poznat iz 200. godine. Tek u 12. vijeku danski se počinje izdvajati. Karakteristična promjena u izgovoru danskog jezika u 12. stoljeću je redukcija samoglasnika a, i, u, koji se u nenaglašenim slogovima mijenjaju u "e". Nordijske riječi kao npr. kasta, timi, morgunn, na danskom dobivaju oblik kaste, time, morgen. Jedna druga karakteristika je redukcija slova "g". Ono jednostavno nestaje u nekim riječima, kao npr. tie (ćutati), flue (muha), a u drugim se opet mijenja u druge suglasnike, npr. øje, (oko) skov (šuma). Švedski jezik je do dan danas zadržao slovo g, pa se navedene riječi pišu tiga, fluga, õga, skog. Najzad se slovo "p" pisano iza vokala mijenja u "b", a suglasnici "t" i "k" mijenjaju se u suglasnike koji približno odgovaraju izgovoru, npr: reb (konopac), uden (bez), kage (kolač). Uporedite sa švedskim: rep, utan, kaka.
Akšam-namaz
Rekati
S učinjenom drugom sedždom završen je jedan rekat. Sa završetkom prvog rekata ustaje se na drugi. Nakon završetka dva rekata dolazi sjedenje.
Grim Fandango
Radnja
Duše, odnosno preminule osobe, u svijetu mrtvih su predstavljene kao calaca figure. Pored njih u svijetu mrtvih žive i demoni koji pomažu u svakodnevnim stvarima. Duše u svijetu mrtvih mogu doživjeti smrt poslije smrti u slučaju da su upucane klicama iz kojih počinje da raste cvijeće kroz kosti. Mnogi likovi u igri su Meksikanci i često se neke španske riječi javljaju u dijalogu koji je na engleskom jeziku. Također, mnogi likovi puše, što je u tradiciji crno bijelih filmova.
Sadržaj
mini|250px|Glavni likovi koji se pojavljuju u igri Igra je podjeljena na četiri dijela i svaki dio se dešava 2. novembra u četiri godine. Manuel "Manny" Calavera je putnički agent u Ministarstvu za Smrt u El Marrowu. Manny je frustriran zato što mu se dodjeljuju klijenti koji moraju proći četverogodišnji put i zato što mu direktor, Don Copal, prijeti otkazom ako ne nađe bolje klijente. Zatim Manny "krade" klijenta, Mercedes "Meche" Colomar, od njegovog kolege Domino Hurleya. Računar u ministarstvu dodjeljuje Meche četverogodišnji put, iako Manny misli da je zaslužila mjesto na "Broju Devet" radi bezgrešnog života. Nakon što je Meche krenula na put, Manny istražuje i otkriva da Domino i Don su se mješali u sistem i uzimali karte za "Broj devet" za šefa kriminalnog podzemlja Hectora LeMansa, nakon čega ih je on prodavao za velike pare onima što su ih mogli priuštiti. Menny shvata da ne može spriječiti Hectora u svom poslu, nego zajedno sa svojim šoferom, demonom Glottisom, pokušava pronaći Meche na njenom putu kroz Okamenjenu šumu. Tokom puta Manny susreće Salvadora Limonesa, vođu male podzemne organizacije "Savez izgubljenih duša", koja je svjesna Hectorovih planova i traži pomoć od Mannija. Zatim Manny stiže u mali lučki grad Rubacava i čeka Meche da se pojavi.
Razvoj
U igri je ukombinovano nekoliko astečkih vjerovanja u život poslije smrti sa motivima Art Decoa iz 1930tih i crno-bijelim filmovima. Astečki motivi u igri su posljedica Schaferove decenijske fascinacije sa folklorom i razgovora sa folkloristom Alanom Dundesom, nakon čega je došao do ideje da je četverogodišnji put duše u životu poslije smrti dobra ideja za avanturističku igru. Schafer je jednom prilikom izjavio: "Tada pomislih, koju ulogu bi osoba voljela igrati u scenariju Dana mrtvih? Osoba bi voljela biti smrt lično. I tako je Manny dobio posao. Tada sam ga zamislio kako preuzima ljude u svijetu živih i dovodi ih u svijet mrtvih, kao da je običan šofer ili taksista. Ideja je bila da Manny ima takav posao da izgleda jako glamurozan radi crnog ogrtača i kose, ali ustvari samo ubija vrijeme." Podjela igre na četiri godine je način podjele zagonetki u samoj igri na četiri diskretna dijela. Svaka godina je podjeljena na nekoliko nelinearnih grana zagonetki koje se moraju riješiti kako bi se napredovalo u narednu godinu.
Nekoliko crno-bijelih filmova su bili inspiracija za igru i likove. Tim Schafer je izjavio da je pravu inspiraciju dobio iz filmova kao Dvostruka obmana, u kojem prodavač osiguranja biva upleten u ubistvo. Nekoliko scena u Grim Fandangu su direktno inspirisane filmovima kao što su Malteški soko (film), Treći čovjek, Ostrvo Largo i kao najznačajniji Casablanca. mini|Omot soundrtacka iz igre Igra sadrži brojne dijaloge i radi toga mnogi latino glumci su angažovani radi pomoći sa španskim slangom. Među njima su Tony Plana kao Manny, Maria Canals kao Meche, Alan Blumenfeld kao Glottis i Jim Ward kao Hector. Muziku u igri, mješavinu orkestralne muzike, južnoameričke folk muzike, jazza i swinga je komponovao Peter McConnell za LucasArts, a inspiraciju je dobio od Duke Ellingtona, Benny Goodmana, kao i filmskih kompozitora Max Steinera i Adolph Deutscha. Soundtrack iz igre je objavljen kao CD 1998. godine.
Originalno, igra je trebala biti objavljena u prvoj polovini 1998. godine, ali je odgođeno; kao rezultat, igra je objavljena par dana prije proslave Dana mrtvih koja se održava 2. novembra. Čak i sa kašnjenjem, tim je morao izbaciti nekoliko zagonetki i likova iz igre, uključujući zagonetku protiv Hectora LeMansa na kraju igre; Schafer je kasnije rekao da bi im trebalo još jedna do dvije godine da ubace u igru sve ideje. Nakon objavljivanja Grim Fandanga, Tim Schafer napušta LucasArts i zajedno sa još nekoliko ljudi angažovanih u razvoj Grim Fandanga osniva Double Fine Productions.
Štitasta žlijezda
Hormoni štitne žlijezde
Štitna žlijezda stvara i sekretuje u krv hormone: tiroksin, tironin i kalcitonin.
Ulični hokej
Cilj svake igre je postići više golova od protivničke momčadi ispucavanjem lopte ili paka u protivničku mrežu.
Azerbejdžan na Olimpijskim igrama
Azerbejdžan je kao samostalna država prvi put učestvovao na Olimpijskim igrama 1996. u Atlanti. Na Zimskim olimpijskim igrama učestvuje od 1998. u Naganu. Od 1952. do 1988. azerbejdžanski sportisti učestvovali su pod zastavom SSSR-a a 1992. u timu Savez nezavisnih država.
Azerbejdžanski sportisti su osvojili ukupno dvadeset šest medalja na Ljetnim olimpijskim igrama, u pet različitih sportova, dok na Zimskim olimpijskim igrama nisu osvojili nijednu medalju.
Krvna grupa
Antigeni i genetika Rh sistema
Prisustvo i karakterizacija osnovnih krvnih grupa Rh (rezus) sistema definirani su u vezi sa njihovom ulogom u pojavi hemolitske bolesti fetusa i novorođenčeta (erythroblastosis fetalis, morbus haemolyticus neonatorum), koja se manifestuje u intrauterinoj ili perinatalnoj destrukciji (aglutinaciji) eritrocita ploda antitijelima za odgovarajuću antigenu supstancu. U takvim slučajevima crvena krvna zrnca djeteta sadrže rezus protein, koji se redovno susreće kod rezus majmuna, ali i kod oko 85% pripadnika kavkazoidnog stanovništva. Prva reakcija antigen – antitijelo u ovom sistemu varijacija detektirana je nakon eksperimentalnog injiciranja krvi rezus makaki majmuna (Macaca rhesa = Macacus rhesus = Macacus mulattus) u cirkulacijski sistem kunića. Prisustvo rezus proteina na eritrocitima označava se kao Rh+’’, a njegovo odsustvo kao Rh–.
Genski lokusi Rh sistema antigena nalaze na kratkom kraku hromosoma 1: RHD i RHCE na 1p36.2–p34, a lokus za RHAG  (za Rezus asocirani glikoprotein) je na kratkom kraku hromosoma 6: 6p21.1–p11.
Medicinski značaj Rh sistem krvnih grupa
mini|desno|450px|Distribucija genotipova i fenotipova u potomstvu mogućih kombinacija bračnih partnera, prema genima na tri blisko susjedna lokusa Rh+ - crveno Rh- - plavo mini|desno lijevo|300px|Ilustracija razvoja hemoragijske bolesti (erythroblastosis fetalis) novorođenčeta mini|desno|300px|Rh–senzibilizacija tokom plodonošenja i nakon pogrešne transfuzije Kada je riječ o Rh sistemu eritrocitnih antigena, oni su, ustvari, i detektirani u pokušajima objašnjenja uzroka prenatalne i perinatalne hemolitičke anemije (erythroblastosis fetalis) u slučajevima kada Rh- majka nosi plod krvne grupe Rh+. To se dešava zbog inkompatibilnosti seruma majke i Rh antigena djeteta. Iz istog razloga, osobe krvne grupe Rh-, prilikom transfuzije, ne smiju primati krv Rh+. Također je zabilježeno da su osobe sa rezus–antigenom D i MNS antigenom N naročito podložniji malim boginjama.
Arsenal FC
Arsenal Football Club profesionalni je engleski nogometni klub sa sjedištem u sjevernom Londonu. Jedan je od najuspješnijih engleskih nogometnih klubova, s 13 osvojenih titula Prve divizije i Premijer lige i 14 titula FA kupa. Drži rekord za najduži period bez poraza u najvišoj engleskoj ligi i jedina su ekipa koja je završila cijelu sezonu Premijer lige bez poraza.
Historija
Nakon pauze u Engleskom nogometu, zbog drugog svjetskog rata, Arsenal osvaja ligu 1948. i 1953. godine, te FA kup 1950. godine. Nakon toga klub kreće silaznom putanjom. U nemogućnosti privlačenja igrača dovoljno velikog kalibra, Arsenal je proveo većinu 1950-ih i 1960-ih bez trofeja. Čak ni bivši kapiten Engleske Billy Wright nije mogao donijeti klubu uspjeh kao trener.
Grb i boje
Godine 1949. klub usvaja novi, modernizirani grb na kojem se nalazio jedan top, grb gradske općine Islington, ime Arsenala ispisano gotikom, a iznad grba se nalazio latinski moto Victoria Concordia Crescit (Pobjeda dolazi sa slogom), koji je napisao Harry Homer, urednik klupskog programa. Prvi put grb je izrađen u boji i konačno postaje crven sa zlatnom i zelenom bojom. 2002. godine klub predstavlja su novi grb koga karakteriziraju moderne krive linije i pojednostavljen stil, koji je zaštićen autorskim pravima. Top je ponovo okrenut prema istoku, a ime kluba ispisano je iznad topa. Zelena boja zamijenjena je tamnoplavom.
Epikutikulski vosak
Fizička svojstva
Iako se termin „glaukast“ upotrebljava za označavanje bilo kojeg lista koji izgleda bjelkasto zbog voštanih prekrivača, kod sočnih biljaka, posebno onih iz porodice Crassulaceae, epikutikulski vosak može se nazvati i „farina“, a same biljke se opisuju kao „farinoze“.
Sudski sistem Bosne i Hercegovine
Ustavom Bosne i Hercegovine sudska nadležnost je u ovlasti entiteta, dok na razini Bosne i Hercegovine postoji Ustavni sud Bosne i Hercegovine, koji odlučuje u apelacijama na presude vrhovnih sudova entiteta i na neki način preuzima ulogu Vrhovnog suda Bosne i Hercegovine.
Bregava
Vodenice i stupe
Stupe u Stocu bili su primitivni uređaji za valjanje i stupanje sukna, u okviru zasebnog zanata, ali i vječiti pratioci vodenica. Smještale su se u zasebne kamene objekte. Danas ne radi nijedna.
Očajne kućanice
Nagrade i nominacije
BMI Film i TV Nagrade
2005 - Pobjeda - BMI TV Music Award
Director's Guild of America Nagrade
2005 - Nominacija - Outstanding Guest glumica u komičnoj seriji - Lupe Ontiveros (Juanita Solis)
2005 - Nominacija - Outstanding Single-Camera Picture Editing za komičnu seriju - "Pretty Little Picture"
2005 - Pobjeda - Outstanding Performans glumice u komičnoj seriji - Teri Hatcher
2005 - Pobjeda - Choice V-Cast
Young Artist Nagrade
2005 - Nominacija - Najbolja glavna mlađa glumica u komičnoj ili dramskoj seriji - Andrea Bowen
Miričina
Hidrografija
Područje Miričine veoma je bogato i površinskim i podzemnim vodama. Svi vodotoci na ovom području naravno pripadaju slivu Spreče. Spreča je rijeka koja je bogata vodom. Prosječni protok na vodomjernoj stanici Karanovac je 25-27 m3/sec. Najviši srednji mjesečni vodostaj Spreče je u februaru i iznosi 160 cm, a najniži je u avgustu 89 cm. Rijeka Spreča kroz Miričinu protiče u dužini od 5,3 km i odlikuje se brojnim meandrima, posebno na samom ulazu u Miričinu, gdje je i ušće Miričke rijeke, koje je takođe doprinijelo nastanku meandra akumulacijom erodiranog materijala kojeg ova rijeka prenosi u većim količinama, zbog same podloge kroz koju protiče (gline, pješčari, pijesci itd.) i njenog izrazito bujičnog karaktera. Zbog pojave meandriranja evidentne su pojave mrtvaja na lokalitetu ˝Lužanci˝ i ˝Rastoke˝ na strani koja pripada opštini Petrovo (RS).
Privreda
Miričina je, do kraja prošlog vijeka, bila naselje poljoprivrednika. Mali broj ljudi je radio u fabrikama i zanatskim radnjama. 1997. godine počinju se otvarati proizvodni pogoni firme Euro Prost. Od 2005. godine, u Miričini je počeo nagli skok u razvoju i prelaz iz nerazvijenog u razvijena sela (otvaranje trgovina, kafića, automehaničarskih i autoelektričarskih radnji, proizvodnje ALU i PVC stolarije, itd.). Danas je Miričina jedna od najrazvijenijih mjesnih zajednica u sastavu Opštine Gračanica.
Kalesija
Srednjovjekovni period
Prodiranjem Avara sa Slavenima u krajeve južno od rijeke Save 602. n. e. prekidaju se zadnji ostaci antičke civilizacije u našim krajevima. Posljedice barbarskih provala odrazili su se na promjenu etničke slike na prostoru Bosne i Hercegovine i na području Kalesije. Seoba naroda je izmijenila kulturnu i političku sliku čitavog Balkanskog poluostrva. Jedino se u Bosni i Hercegovini, zbog posebnosti geografskih uslova sačuvao izvjesni postotak starosjedilačkog stanovništva. Njihov udio u stvaranju srednjovjekovne bosanske kulture bio je presudan, jer je svojom prisutnošću utkao antičke vrijednosti u cjelokupno bosansko kulturno stvaralaštvo. Na toj osnovi pronikle su i one prepoznatljive posebnosti koje su vezane za srednjovjekovnu bosanskohercegovačku kulturu kao što su: stećci, bogumilstvo, patarenstvo, crkva bosanska, graditeljstvo itd. Period ranog Srednjeg vijeka u historiji Bosne i kalesijskog kraja je još uvijek nepoznanica zbog nepostojanja historijskih izvora i arheoloških nalaza o životu u tom periodu.
Iako su materijalna i duhovna kultura bile prožete raznim uticajima sa istoka i zapada, srednjovjekovno bosansko stanovništvo je utkalo antičke vrijednosti u cjelokupno kulturno stvaralaštvo kako kroz duhovno tako i materijalno. Na toj osnovi su ponikle prepoznatljive posebnosti koje su se ispoljile: u politici kroz samostalnu bosansku državu, u religiji Bosanska crkva, u pismenosti bosančica, u umjetnosti stećci, bosanska minijatura, narodno zanatstvo, a u odijevanju bosanska nošnja. Pomenute posebnosti u svim segmentima karakteristika je i kalesijskog područja.
Turski period
Da je muslimana Kalisija bilo na prostoru sjeveroistočne Bosne oko gornjeg toka rijeke Spreče, svjedoče sačuvani (još od popisa iz 1533. godine) nazivi hidronima poput Kalesijica i Kalesijska rijeka, te toponima naselja kao što su: Kalesija Gornja, Kalesija Grad, Kalesijski Lugovi, Kalesijsko polje itd. Profesor Nedim Filipović skrenuo je pažnju da se na jednom stećku u naselju Glumina kod Zvornika pominje pisar natpisa pod turskim imenom Kulduk. To nam kazuje da su muslimani Kalisije bili primijećeni od strane bogumila i obratno. Zapis na spomenutom stećku je važan zbog posebnosti bogumilskog vjerovanja, koje je predstavljalo određene domete materijalne i duhovne kulture bogumila u Bosni.
Željezna brda (Gospodar prstenova)
Željezna brda su imaginarna brda iz Tolkinovih djela. Ona su se nalazila istočno od Mrke Šume i Samotne planina i sjeverno od zemlje Run. Ova brda su ostaci ogromnih Željeznih planina iz ranijih doba. Brda su bogata metalima, a najviše željezom po kome su i dobila ime.
Ferrari F40
Historija
1992. godine je prestala proizvodnja modela F40, da bi 1995. počeli proizvodnju njegovog nasljednika F50. mini|
Kalesija
Turski period
Turskim osvajanjem Bosne nastale su velike promjene u cijeloj Bosni, gdje niču nova urbana naselja ili se naslanjaju na stara, te poprimaju osmansko - orijentalni karakter koji se razlikovao od evropskog po nastanku, razvitku i ulozi. Na području Kalesije, tragove orijentalne kulture možemo pratiti od osnivanja Zvorničkog sandžaka, preko prvih popisa u defterima sve do kraja Osmanske uprave, zatim preko procesa islamizacije, sakralnih objekata (džamija, mekteba, vakufa, dovišta, nadgrobnih spomenika - nišana), zatim utvrđenih kula, putnih komunikacija, hanova, zanatstva, narodne nošnje i dr.
Period Kraljevine Jugoslavije
Raspadom Austro-Ugarske monarhije južnoslavenske zemlje Slovenija, Hrvatska i Bosna i Hercegovina koje su bile u njenom sastavu osnovale su Državu Slovenaca, Hrvata i Srba 29. 10. 1918. godine u kojoj je Bosna i Hercegovina imala status federalne jedinice. Zbog teških spoljnopolitičkih i unutrašnjih okolnosti u kojoj se našla Država SHS, bila je primorana da se ujedini sa Srbijom i Crnom Gorom 1. 12. 1918. godine u južnoslavensku državu Kraljevinu Srba Hrvata i Slovenaca.
Bosna i Hercegovina je podijeljena na 4 banovine: Drinsku, Vrbasku, Primorsku i Zetsku. Na taj način je razbijena kao historijska cjelina gdje je njeno područje ispresijecano i spojeno sa dijelovima drugih južnoslavenskih zemalja. Bošnjaci su takvom podjelom u sve 4 banovine bili u potpunoj manjini. Takvo stanje ostalo je sve do 26. 8. 1939. godine kada je sporazumom Cvetković - Maček osnovana Banovina Hrvatska u čiji sastav je ušlo 13 bosanskohercegovačkih kotara (srezova) ukupne površine 11.403 km2 sa 616.997. stanovnika. Ova politika o podjeli Bosne i Hercegovine nije realizovana zbog izbijanja Drugog svjetskog rata. Kalesijsko područje od 1918. godine pa do 03. oktobra 1929. godine administrativno je pripadalo kotarima: Vlasenica, Zvornik i Tuzla, koji su bili sastavni dijelovi okruga Tuzla. Godine 1921. na području današnje Kalesije živjelo je ukupno 14.857 stanovnika. Od 1895 - 1921 godine broj stanovnika na kalesijskom prostoru ukupno se povećao za 2.430 stanovnika, tako da je prirodni priraštaj stanovništva bio neznatan. Tome su doprinijeli ratovi, iseljavanja, bolesti i drugi faktori. Od oktobra 1929. godine izvršena je nova administrativna podjela države. Kalesijsku teritoriju činile su 3 komune, koje su ulazile u sastav srezova (kotara): Tuzla, Vlasenica i Zvornik, sve u sastavu Drinske banovine.
Sanela Redžepagić
Preminula je u Milanu 3. jula 2008. u 37. godini života nakon teške bolesti.
Kalesija
Općina Kalesija nakon Drugog svjetskog rata
Nakon 2. svjetskog rata uspostavljeno je novo administrativno uređenje u Bosni i Hercegovini kao i kalesijskom području. Bosna i Hercegovina je podijeljena na 4 oblasti: Sarajevsku, Tuzlansku, Banjalučku i Mostarsku, a oblasti su bile podijeljene na srezove.
Kalesijska teritorija ulazila je u sastav srezova Tuzla i Zvornik, u sklopu oblasti Tuzla. Srezovi su dalje podijeljeni na mjesne odbore koji su bili najniži upravni organi lokalne vlasti. U gornjem toku rijeke Spreče osnovano je 7 mjesnih odbora (MO): Kalesijsko područje brojalo je ukupno 3713 domaćinstava sa 19.126 stanovnika.
U periodu od 1948. do 1991. godine broj stanovnika se udvostručio. Gustina naseljenosti u 1948. godini bila je 68 stanovnika po km2, dok je u 1991. godini iznosila 153,7 stanovnika po km2. U nacionalnoj strukturi oduvijek su brojčano dominirali Bošnjaci kojih je 1961. godine bilo 51,8 %, Srba 27,5 %, Hrvata 0,2 %, Jugoslavena 20,2 % i ostalih 0,3 %. Taj procent Bošnjaka u 1991. godini iznosio je 79,3 %, Srba 18,3 %, Hrvata 0,1 %, Jugoslavena 0,7 % i ostalih 1,7 %. Povećanje broja Bošnjaka objašnjava se njihovim priznavanjem 1971. godine kao nacije, što je dovelo do toga da se Bošnjaci uglavnom više ne izjašnjavaju kao Jugoslaveni ili ostali. U periodu od 1948. do 1991. godine migraciona kretanja usporavala su povećanje broja stanovništva, što je najviše izraženo u periodu između 1961 - 71 godine. Tada je došlo do odliva stanovništva zbog odlaska na rad u zapadne zemlje, a naročito u Njemačku i Austriju i zbog nemogućnosti zaposlenja u domaćoj sredini i nepostajanja industrijskih pogona. U poslijeratnom periodu u privrednom pogledu kalesijsko područje je sve do 1970-ih ostalo izrazito agrarno područje. Na porast poljoprivredne proizvodnje utjecalo je Poljoprivredno dobro "Spreča" osnovano na zemljištu koje je bilo oduzimano od zemljoposjednika putem nacionalizacije, eksproprijacije, konfiskacije i arondacije. Tom prilikom je bio oduzet i veći dio zemljišta za Aerodrom "Dubrave". Na taj način je veći dio stanovništva bio osiromašen. Uslijedio je privredni razvoj u pogledu elektrifikacije, izgradnje puteva, vodovoda, PTT mreže, zdravstvenih, kulturnih i vjerskih objekata.
Ostale kuturne aktivnosti
Osniva se Bošnjačka zajednica kulture Preporod, kulturno umjetnička društva, objavljuju se prvi romani i zbirke pjesama od autora iz kalesijskog kraja, obnavlja se i ponovo nastavlja rad Gradska biblioteka - "Narodna biblioteka Kalesija" itd. Jedan od poznatijih autora, književnika jeste Mehmed Đedović, koji je privukao pažnju javnosti romanima poput: Tragovi, Sjena kurjaka...itd.
Sport
Sportski savez općine Kalesija formiran je 1976. godine. Tada su dijelovale sportske organizacije : FK " Sloga " Tojšići, FK " Jedinstvo " ( današnja Bosna ) Kalesija, Šahovski klub " Kalesija" iz Kalesije i OFK " Memići" iz Memića. Osim nogometa i šaha, Kalesija danas ima odbojkaše, karate i košarkaške klubove. Savez ujedno radi i na organizovanju malih olimpijskih igara za učenike osnovnih i srednjih škola. Ove igre se odvijaju već 5 godina. Na području općine registrovano je 1087 sportaša u: nogometu, odbojci, košarci, karateu, šahu, kao i školske omladine koji su uključeni u Male olimpijske igre na kojima učestvuje oko 1500 učenika.
Andreas Vesalius
Andreas Vesalius, Brisel 31. decembra 1514. god. - Zakynthos (Grčka) 15. oktobra 1564. god., bio je flamanski ljekar i anatomičar, njemačkog porijekla. On je napisao prvu kompletnu knjigu ljudske anatomije: De humani corporis fabrica libri septem (Sedam knjiga o građi ljudskog tijela). Knjigu je izdao Johannes Oporinus (Basel, 1543).
Otpor Galenusu
Što je više imao znanja, to je više počeo tražiti bolje načine liječenja. On se udaljavao od regularnih Galenusovi teorija i pokušavao je da shvati ljudsko tijelo kroz opservacije. Zbog svojih 'čudnih' ideja, morao je podnjeti mnogo kitike. Svoju studiranje je završio sa radom zvanim 'Paraphrasis in nonum librum Rhazae medici arabis clariss ad regem Almansorum de affectum singularum corporis partium curatione'. Tu je analizirao neke dijelove devete knjige od arapskog ljekara Al Razija (Shaikh Al-Ra'ies). U 1536. godini Vesalius se vratio u svoje rodno mjesto, zbog ratne situacije koja je polahko nastajala u Francuskoj u to vrijeme.
Buna (rijeka)
Buna je rijeka u Bosni i Hercegovini, lijeva pritoka Neretve, u koju se ulijeva oko 15 km nizvodno od Mostara, u mjestu Buna. Duga je 9 km, a ima dvije pritoke: Posrt, koji je nestalna pritoka, tj. postoji samo zimi, i Bunica, koja je stalna pritoka i u Bunu se ulijeva sjeverno od mjesta Buna. Veoma je bogata vodom: s protokom od 43 m3/s njeno vrelo jedno je od najjačih u Evropi. Najviši vodostaji su u novembru, a najniži u julu i augustu. Neposredno ispod vrela u Blagaju nalaze se mrestilište i uzgajalište pastrmke. Bogata je mehkousnom pastrmkom, a u donjem toku ima i jegulja.
Projekt Gutenberg
U decembru 2009. dostupno je preko 32.000 naslova. Godine 2000. Charles Franks pokrenuo je Projekt Gutenberg Distributed Proofreaders internetske stranice, putem kojih možete online pomoći projektu. U vašem web browseru (nakon što napravite korisnički račun), stvorit će se interfejs gdje ćete gore vidjeti skeniranu sliku stranice, a dole prepoznati tekst (mogući layout je također slika lijevo, tekst desno za one s većim rezolucijama). Moto projekta je "svaki član jednu stranicu dnevno", u ovom trenutku ima oko 14.000 članova, a oni dnevno "odrade" prosječno 5.000 stranica.
Prva knjiga koja je obrađena u ovom projektu je Deklaracija o nezavisnosti Sjedinjenih Američkih Država.
Tehijjetul-mesdžid
Potvrda
Ovaj namaz spada u grupu nafila-namaza (dobrovoljnih), što znači da nije obavezan (farz).
Anatomija ploda
thumb|upright=1.5| Uzdužni presjek ženskog cvijeta [[tikvica|tikvice: jajnik, ovule, tučak i latice.]] Anatomija ploda odnosi se na  unutrašnju građu ploda.
Džuma-namaz
Vrijeme džuma-namaza
Džuma-namaz počinje u isto vrijeme kad bi počeo podne-namaz. S ovim se slažu svi veći islamski pravci. Bosanskohercegovačka ulema, u skladu sa šerijatom, odlučila je da se džuma-namaz u svim džamijama klanja u unaprijed dogovorenom terminu, i to u 12:00 sati po zimskom ili u 13:00 sati po ljetnom računanju vremena.
Anatomija ploda
Evolucija
U strukturi plovado postoji široka raznolikost između različitim vrstama biljaka. Putem evolucije su odabrane određene ossobine koje bi povećale njihovu sposobnost preživljavanja i njihovu uspješnost. Ova raznolikost nastala je izborom povoljnih metoda zaštite i širenja sjemena u različitim okruženjima. Poznato je da su suhi plodovi nastali prije nego što su se biljke sa mesnatim plodovima odvojile od zajedničke linije. Istraživanja porodice Rubiaceae otkrila su da su se unutar nje mesnati plodovi razvijali nezavisno najmanje 12 puta. To znači da se osobenosti mesnatih plodova nisu prenosile na sljedeće generacije, već da je odabran ovaj oblik za različite vrste. Ovo može značiti da je mesnato voće povoljno i blagotvorno svojstvo, jer ne samo da raspršuje sjeme, već ih i štiti.
Postoji i mnoštvo obrazaca širenja koje koriste različite biljke. Otkriveno je da su porijeklo ovih načina novija evolucijska promjena. Od prirode širenja, biljke koje koriste životinje nisu se na mnogo načina promijenile u odnosu na izvorne osobine. Zbog toga se može pretpostaviti da je zoohorija efikasan oblik raspršivanja sjemenki; međutim, nije bilo dokaza da se povećava udaljenosti širenja. Stoga ostaje otvoreno pitanje koji evolucijski mehanizam uzrokuje tako dramatična raznolikost. Utvrđeno je, međutim, da jednostavne promjene unutar regulatornih gena u razvoju mogu uzrokovati velike promjene unutar anatomske strukture ploda. Čak i bez poznavanja mehanizma koji sudjeluje u biološkoj raznolikosti ploda, jasno je da je ta raznolikost važna za kontinuitet svake  biljne populacije.
Flavedo
Flavedo se većinom sastoji od celuloznog materijala, ali sadrži i druge komponente, poput eterskih ulja, parafinskih voskova, steroida i triterpenoida, masnih kiselina, pigmenta (karotenoida, hlorofila, flavonoida), gorkih sastojaka (limonin) i enzima.
Dženaza-namaz
Poslije ukopa imam ili više njih uči ašere (odlomke iz Kur'ana; dva posljednja ajeta sure El-Bekare), suru Ihlas 3 puta, sure Felek, Nas i Fatihu, zatim "Elif-lām-mīm" (početak El-Bekare) i završava dovom, čime je dženaza završena.
Tallinn
Historijska imena
Godine 1154. arapski kartograf Al-Idrisi je zabilježio grad koji je on nazvao Qlwn ili Qalaven, tj. Kalevan ili Kolivan po slavenskom mitskom junaku Kalevu, ali poznat i kao Lindanisa (danski: Lyndanisse), prema Kalevoj ženi Lindi. Nijemci, Danci i Šveđani su ga zvali Revala, što je naziv cijele oblasti, a Estonci su koristili naziv Tallinn(a) (estonski: Taani-linna u značenju "danska grad-utvrda") koji je poslije nezavisnosti 1918. godine postao službeni nazivo.
Henrik II, kralj Kastilje
Dana 27. jula 1350. godine Henrik je oženio Juanu Manuel, koja mu je 1358. godine rodila sina Ivana.
Joust (igra)
Igra
Igru su igrali jedan ili dva igrača, a pored protivnika igrači su mogli, u slučaju sudara, uništiti jedan drugoga.
Trnovi, bodlje i bodljice
Bodljice
Bodljice su uporedive sa dlačicama, ali mogu biti prilično grube (naprimjer, kod ruža). One su proširenja kore i epiderme.
Ostale strukture
Ostale slične strukture su trnasti zupci, spiralni nastavci čekinje i trihomi. Trihomi se razlikuju se od trnova, bodlji i bodljica po tome što su mnogo manji (često mikroskopski), izrasli iz tkiva epiderme, a manje su kruti i izgledaju više dlakavi; oni se obično sastoje od samo nekoliko ćelija najudaljenijeg sloja epiderme, dok bodljice mogu obuhvatati i korteksno tkivo. Trihomi su često djelotvorna odbrana od biljojeda i malih insekata; trnovi, bodlje i bodljice obično su takvi samo protiv velikih biljojeda poput ptica i sisara.
Postoje i bodlje koje na dlanu djeluju kao pneumorize Euterpe oleracea. Kod Cryosophila nana (ranije "Acanthorhiza aculeata") postoje korijenske bodlje ili bodljikavo korijenje, a neki autori mogu preferirati i "korijenove bodlje" ako je debljina korijena 10x manja od dužine. Upadljivi šiljasti korijeni također su opisani na krošnjama dvotilodonskih stabala iz tropske Afrike (npr. porodica Euphorbiaceae, kao kod vrsta Macaranga barteri, Bridelia micrantha i B. pubescens, porodice Ixonanthaceae i Sterculiacea), a može se naći i zaštita višegodišnjih organa kao što su gomolji i grmovi (npr.  Dioscorea prehensilis (Dioscoreaceae) i Moraea spp. (Iridaceae). Kratki korijeni prekrivaju gomoljastu bazu epifitske mravlje biljke Myrmecodia tuberosa (Rubiaceae), koje pružaju  snažnu zaštitu mravima koji nastanjuju komore u gomolju dok lutaju po površini biljke. Obrazac formiranja bodlje, u mnogim aspektima sličan je onome koji nastaje pri razvoju trnja iz bočnih izdanaka.
Vâlcea (okrug)
Vâlcea je jedan od 41 okruga Rumunije. Nalazi se u unutar historijskih regija Oltenije i Muntenije a dio je i šire regije Vlaške. Prostire se na površini od 5.765 km2 i prosječne je veličine. Prema podacima od 31. 10. 2011. godine u njemu je živjelo 355.320 stanovnika. Sa prosječnom gustinom od 62 stanovnika po km2 rjeđe je naseljen u odnosu na nacionalni prosjek.
Geografija
Sjevernim dijelom Okruga prostiru se južni obronci Južnih Karpata, istokom planinski masiv Făgăraș s vrhovima višim od 2200 m dok se na zapadu okruga nalazi planinski masiv Lotru s visinama preko 2000 m. Najveća rijeka koja protiče Okrugom je rijeka Olt čija dolina formira najpristupačniji prolaz između Transilvanije i Muntenije. Duž doline rijeke Olt nalaze se manje grupe planina, od kojih su najupečatljivija planine Cozia. Glavne pritoke rijeke Olt su rijeke Lotru na sjeveru i Olteț na jugu.
Demografija
Prema popisu stanovništva Rumunije zaključno sa 31. 10. 2011. u Okrugu je živjelo 355.320 stanovnika što je prosječna gustina od 62 stanovnika po km2.
Grenlandsko more
Dno Grenlandskog mora je depresija omeđena s juga podvodnim grenlandsko-islandskim grebenom, a na istoku Mohnsovim grebenom i grebenom Knipovich (dijelovi Srednjoatlantskog grebena). Na zapadu, dno se diže prema širokom obalnom pojasu Grenlanda.
Nairobi
Naziv "Nairobi" dolazi iz masai jezika i znači "mjesto hladnih vodâ". Godine 1899. osnovale su ga britanske kolonijalne vlasti kao stanicu na željezničkoj pruzi Mombasa - Uganda. Godine 1907. postao je glavni grad Britanske Istočne Afrike, a od 1963. je prijestolnica nezavisne Kenije. Tokom kolonijalnog perioda bio je centar industrije kafe, čaja i sisal vlakana.
Paradoks lažljivca
U filozofiji i logici, paradoks lažljivca se odnosi na izjave kao što su:
ILI
Da bi izbjegli da rečenica implicira svoju istinitnu vrijednost, možemo paradoks postaviti i na sljedeći način:
Mikrobiologija
Mikrobiologija je često definirana kao nauka koja proučava organizme koji su premali da bi se vidjeli golim okom, tj. nauka koja proučava mikroorganizme. Organizmi i objekti manji od jednog milimetra u promjeru se ne mogu vidjeti golim okom, te su mikroskopi naišli na ogromnu primjenu u mikrobiologiji. Mikroorganizmi su od velikog značaja. Mikroorganizmi su neophodni za pravljenje hljeba, sira, piva, vina, antibiotika, enzima, vakcina, vitamina, i mnogih drugih bitnih produkata. Mikroorganizmi su neophodni za ekološki sistem. Zahvaljujući njima postoje azotni i ugljenikovi ciklusi koji se odvijaju duboko u zemljištu i u dubokim vodama.
Prema grupama mikroorganizama koje proučava, mikrobiologija se dijeli na:
Biohemija
thumb|desno|[[Friedrich Wöhler se smatra pionirom organske hemije. Njemu je prvom uspjelo dobiti oksalnu kiselinu i ureu iz neorganskih spojeva.]] Biohemija (od grč. βιοχημεία biochēmeia, hemija života), ranije nazvana i fiziološka hemija, jeste grana hemije koja proučava hemijske procese u živim organizmima, odnosno njihovu razmjenu materija. U biohemiji, hemija je usko povezana sa biološkim i medincinskim naukama. Pomoću biohemije postalo je moguće objašnjavanje i liječenje bolesti metabolizma kao što je, naprimjer, nedostatak hormona (npr. dijabetes, hipovitaminoza i slično). Također, ljekari mogu mnogo brže pronaći uzroke bolesti pomoću enzimskih testova.
Specijalistički studij biohemije
Na dan 31. decembar 2010. u Njemačkoj su bila registrirana 102 specijalista za biohemiju. Od njih 52 nisu vršila doktorsku praksu. U toku decenije od 2000. do 2010. broj registriranih stručnih medicinskih biohemičara smanjen je za gotovo 50%.
Harmonika
mini|Harmonika Harmonika je polifoni i aerofonski muzički instrument sa klavijaturom ili dugmadima. Muzičar na harmonici (harmonikaš) rukama širi i skuplja mjeh čija zračna struja prolazi kroz ventile. Ove ventile kontrolišu harmonikaševi prsti pritiskom na tipke.
NGC 118
NGC 118 (također poznat kao IRAS 00247-0203, MCG 0-2-32, PGC 1678 i UGC 264) je kompaktna galaksija koja je udaljena oko 517 miliona sg od Zemlje i nalazi se u sazviježđu Kit. Najveći prečnik je 0,70 (105 hiljada sg) a najmanji 0,5 uglovnih minuta (75 hiljada sg). Prvo otkriće je napravio Truman Henry Safford 23. septembra 1867. godine.
Nihilizam
Kao filozofsko stajalište, nihilizam je pogled na svijet, a pogotovo ljudsku egzistenciju, bez ikakve svrhe, značenja, ili razumljive istine. To je teorija koja promovira stanje u kojem se ne vjeruje ni u šta, ili u kome ne postoje ciljevi. Termin se nekorektno koristi da bi se okarakterizirale one ličnosti koje ne dijele sa drugima neku određenu vjeru ili određeni skup apsolutnih vrijednosti.
Paradoks svemoći
Rješenje paradoksa (ili u pomoć argumentu svemoći)
Treći pristup je ukazati na to da je zahtjev da se stvori kamen koji se ne može podići u suštini tautologičan jer se istim ne dokazuje ništa, već se uslovljava. Naime, uslovljava se stvaranje kamena kojeg se ne može podići da bi se navelo da, eto, isti se ne može podići. Uslovljava se da Bog ne može stvoriti takav kamen da bi se navelo da, eto, Bog ne može stvoriti takav kamen. Takvi iskazi su u svakom slučaju istiniti, ali oni ne dokazuju ništa već uslovljavaju ono što se želi dokazati.
Rabat
Historija
Tridesetih godina 20. vijeka žarište je otpora marokanskog naroda kolonijalizmu. Cilj je savezničke invazije u novembru 1942. godine. Nakon rata američka ratna avijacija preuzelo je bivšu francusku zračnu bazu Rabat - Salé, koja je bila izuzetno značajna kao odskočna daska strateških bombardera Boeing B-47 Stratojet.
Mravojed
Mravojedi su pripadnici četiri vrste sisara iz podreda Vermilingua, poznati po tome što jedu mrave i termite. Zajedno sa ljenjivcima spadaju u red Pilosa.
Opis
Mravojedi nemaju zube već samo dugačku njušku u obliku surle koja završava malenim ustima s vrlo dugačkim jezikom. Vrste se veličinom međusobno značajno razlikuju. Dok je svileni mravojed težak samo oko 250 grama, veliki mravojed može čak i premašiti 30 kilograma, i zajedno s repom biti dug i više od dva metra.
Na prednjim nogama sve vrste imaju upadljivo dugačke i vrlo oštre kandže. Njima se koriste za otvaranje mravinjaka i termitnjaka, i za obranu od grabežljivaca. Broj kandži je različit. Dok svileni mravojed ima dvije, veliki mravojed ih ima tri, a obje vrste roda Tamandua imaju po četiri. Kandže na stražnjim nogama su daleko manje izražene.
Fahrudin Pecikoza
Fahrudin Pecikoza (rođen 11. februara 1962) bosanskohercegovački je tekstopisac. Autor je tekstova koje su izvodile mnoge estradne ličnosti, kao što su Hari Mata Hari, Maja Šuput, Boris Novković, Sanja Doležal, Tajči i dr. Autor je i pjesme "Sva bol svijeta" koju je izvodio Muhamed Fazlagić - Fazla na Eurosongu 1993. u Millstreetu. To je ujedno bilo prvo predstavljanje nezavisne Bosne i Hercegovine na ovom festivalu. Zajedno sa Dejanom Ivanovićem napisao je tekst pjesme "Lejla" s kojom je Hari Mata Hari predstavljao BiH 2006. na Eurosongu u Atini, osvojivši treće mjesto.
Max Q
Tokom normalnog lansiranja Space Shuttle-a, na primjer, max Q se nalazi na nadmorskoj visini od oko 11 km (35.000 stopa). Tokom tipične misije Apollo, max Q se nalazio približno na nadmorskoj visini između 13 km i 14 km (43.000–46,000 stopa).
Rijad
Rana historija
Tokom predislamskog doba grad se zvao Hajr (arapski: حجر), i navodno je osnovan od strane plemena Benu Hanifa. Hajr je bio glavni grad provincije Al-Yamamah, čiji su guverneri upravljali centralnom i istočnom Arabijom u vrijeme Omejadskog i Abasidskog perioda. Provincija Al-Yamamah se odvojila od Abasidskog halifata 866. godine i područje je palo pod vlast plemena Benu Ukhaidhir, koji su se doselili iz obližnjeg Al-Kharja. Grad je zatim ušao u period propadanja. U 14. stoljeću, sjevernoafrički putnik Ibn-Batuta je opisao Hajr prilikom posjete kao "glavni grad pokrajine Al-Yamamah i grad kanala i drveća sa stanovništvom koje pripada plemenu Benu Hanifa i usputna stanica na putu prema Mekki".
Dinamički pritisak
U dinamici fluida, dinamički pritisak (oznaka q ili Q, ponekad se i naziva pritisak brzine) je veličina definisana kao: